
[bookmark: _Hlk158117660]Sistemul de Gospodărire a Apelor Arad

Anexa 2 - Anunt de scoatere la concurs post vacant
cod F-RU-82

Anexa la Decizia ABA Mureș nr. 667/08.10.2026



ANUNŢ
privind organizarea concursului pentru ocuparea postului vacant,
corespunzător funcției contractuale de execuție, pe perioadă nedeterminată, 
[bookmark: _Hlk214870375]de mașinist la mașini pentru terasamente, la Serviciul Atelier Mecanic,
 din cadrul ABA Mureș - Sistemului de Gospodărire a Apelor Arad


ABA Mureș cu sediul în Tg. Mureș, str. Koteleș Samuel nr.33, instituție publică de interes național, cu personalitate juridică, organizează concurs pentru ocuparea funcției contractuale de execuție, pe perioadă nedeterminată, de mașinist la mașini pentru terasamente, la Serviciul Atelier Mecanic, din cadrul Sistemului de Gospodărire a Apelor Arad.

Activitatea profesională a mașinistului se va desfășura în cadrul Serviciului Atelier Mecanic din cadrul SGA Arad.

[bookmark: _Hlk242347709]Condițiile specifice necesare în vederea participării la concursul pentru ocuparea postului corespunzător funcției contractuale de execuție, de mașinist la mașini pentru terasamente, la Serviciul Atelier Mecanic, din cadrul Sistemului de Gospodărire a Apelor Arad.
[bookmark: _Hlk242348863]1. Studii medii sau studii generale + şcoală profesională;
2. Calificare în meseria de mașinist;  
3. Posesor permis de conducere minim categoria B;
* fără condiții de vechime.

Concursul pentru ocuparea funcției contractuale de mașinist la mașini pentru terasamente, la Serviciul Atelier Mecanic, din cadrul Sistemului de Gospodărire a Apelor Arad, se va desfășura la sediul Sistemului de Gospodărire a Apelor Arad, din Arad, str. L. Rebreanu, nr.101, după următorul calendar:



Calendar de desfășurare al concursului:
- 30.10.2026 - ora 1300 - data limită de depunere la registratura SGA Arad a dosarelor de participare la concurs;     
-  02.11.2026 - ora 900 - selecția dosarelor de concurs;
-  02.11.2026 - ora 1300 - termen de afișare rezultate la selecția dosarelor de concurs;
-  03.11.2026- ora 1000 - termen de depunere contestații cu privire la rezultatul selecției dosarelor de concurs;
-  03.11.2026 - ora 1500 - termen de afișare a rezultatelor privind contestația la selecția dosarelor de concurs;
-  04.11.2026 - ora 900 –  - desfășurare probă practică
-  04.11.2026 - ora 1500 - termen de afișare a rezultatelor privind proba practică;
-  05.11.2026 - ora 1000 - termen de depunere contestații cu privire la rezultatul probei practice;
-  05.11.2026 - ora 1500 - termen de afișare a rezultatelor privind contestația la rezultatele probei practice;
[bookmark: _Hlk183694160]-  06.11.2026 - ora 900 -  susținerea interviului;
[bookmark: _Hlk183694172]-  06.11.2026 - ora 1300 - termen de afișare a rezultatelor privind interviul;
-  09.11.2026 - ora 1000 - termen de depunere contestații cu privire la rezultatul interviului;
- 09.11.2026 - ora 1300 - termen de afișare a rezultatelor privind contestația la rezultatele interviului;
-  09.11.2026 - ora 1500 - termen de afișare a rezultatelor finale.

 	Conform art. 35 al Hotărârii de Guvern nr. 1336 din 2022, pentru înscrierea la concurs candidații vor prezenta un dosar care va conține următoarele documente:
a)formular de înscriere la concurs, conform modelului prevăzut la anexa nr. 2 din HG 1336/2022;
b)copia actului de identitate sau orice alt document care atestă identitatea, potrivit legii, aflate în termen de valabilitate; 
c)copia certificatului de căsătorie sau a altui document prin care s-a realizat schimbarea de nume, după caz;
d)copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e)copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f)cazierul judiciar sau, după caz, extrasul de pe cazierul judiciar;
g)adeverință medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h)curriculum vitae, model european;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
         	Copiile de pe actele prevăzute la lit. b) - e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Biroul Resurse Umane, Relații cu publicul, Administrativ, din cadrul SGA Arad, sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice în termen de 10 zile lucrătoare de la data afișării anunțului pentru ocuparea postului vacant.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice.
Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format pdf cu volum maxim de 1 MB, documentele fiind acceptate doar în formă lizibilă la adresa de mail: personal.sgaar@dam.rowater.ro 
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidații trebuie să îndeplinească următoarele condiții generale conform art. 14 din Hotărârea de Guvern nr.1336 din 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

Pentru acest post, intervalul salarial este de 4.050 lei – 5.939 lei brut/luna în funcție de vechimea în muncă și în specialitate.

Informații suplimentare se pot obține la sediul Sistemului de Gospodărire a Apelor Arad, din Arad, strada Liviu Rebreanu, nr.101, sau la numărul de telefon 0257/280362, int. 4212, persoană de contact: - spec. RU Ana-Maria VĂCEANU - secretar comisie de concurs și comisie de soluționare a contestațiilor.
Bibliografia și Tematica pentru ocuparea postului vacant de mașinist la mașini pentru terasamente, la Serviciul Atelier Mecanic, din cadrul Sistemului de Gospodărire a Apelor Arad:

1. CODUL RUTIER – O.U.G. Nr. 195 / 2002, privind circulația pe drumurile publice, modificată și completată prin O.U.G. Nr. 63 / 2006
 2. ORDONANȚA nr. 27 / 31 august 2011 actualizată privind transporturile rutiere și normele privind organizarea și efectuarea transporturilor rutiere și a activităților conexe ale acestora.




Cu respect,
DIRECTOR ABA MUREŞ
ing. Răzvan OBREJA




DIRECTOR SGA ARAD
ing. Sorin CIOARA




Secretar Comisie de concurs
spec. RU – Ana-Maria VĂCEANU


















			
Adresa de corespondență
Str. Liviu Rebreanu Nr. 101,  Cod poștal 310414, Arad
Centrala Tel.: 0257 / 280362;  281949
Dispecerat Tel.: 0257 / 280355; 0745 534 875;
Fax: +40 257 280812                                                                                                                                     Email: secretariat@dam.rowater.ro; 
           dispecer.sgaar@dam.rowater.ro
	
Cod Fiscal: RO 23719936
Cod IBAN: RO32 TREZ 4765 0220 1X01 4909
Trezoreria Târgu Mureș

